
Р Е Ш Е Н И Е

№ 5/31.01.2006 г.

ПРОТОКОЛ  № 1/31.01.2006 г.

ОТНОСНО: Одобряване на начална тръжна цена, тръжни условия и тръжна документация за продажба на имот – частна общинска собственост

На основание чл. 21, ал. 1, т. 8 от ЗМСМА, чл. 35, ал. 1 от ЗОС и чл. 25, ал. 3 от НРПУРОИОЕ, ОБЩИНСКИ СЪВЕТ – ЕЛЕНА
Р Е Ш И:
1. Обявява търг с тайно наддаване за продажба на недвижим имот – частна общинска собственост, представляващ едноетажна паянтова училищна сграда със застроена площ 143 кв.м. и дворно място от 505 кв.м., попадащо в околовръстния полигон на с. Зеленик, община Елена при граници: Стоян Велчев Стоянов и от три страни – междуселски пътища , актуван с АОС № 76/17.04.1996 г..

2. Одобрява начална тръжна цена за обекта на търга от 3 400.00 лв., в т.ч. земя – 1 800.00 лв. без ДДС.

2.1. Одобрява тръжни условия, както следва:

2.2. До участие в търга се допускат физически и юридически лица, закупили тръжна документация, внесли депозит и подали редовни документи съгласно предвидените тръжни условия.

2.3. Кандидатите не трябва да имат просрочени парични задължения към община Елена, данъчните и осигурителните органи.

2.4. Депозитът за участие в търга е в размер на 10% от началната тръжна цена.

3. Одобрява тръжна документация, както следва:

3.1. Заявление за участие в търга.

3.2. Предложение за цена.

3.3. Проекто – договор.

3.4. Декларация за оглед на обекта на търга и за липса на просрочени задължения към Община Елена.

3.5. Тръжни условия.

3.6. Акт за общинска собственост на обекта на търга– копие.

        5.  Възлага на кмета на общината провеждането на търга и го упълномощава да сключи договора за продажба със спечелилия участник.
ПРЕДСЕДАТЕЛ НА ОбС:

(Симеон Кънчев)
